Blade/เนื้อเรื่อง

Blade               ความตายจะมาถึงเมื่อไหร่กัน? ฉันเฝ้ารอจนชักจะร้อนใจแล้ว

## บทนำตัวละคร

> สมาชิกนักล่า Stellaron ผู้ที่ไม่มีใครรู้ชื่อเดิมของเขา
> Blade ผู้ต่อสู้ด้วยดาบโบราณ ซึ่งตัวดาบเต็มไปด้วยรอยแตกร้าว เช่นเดียวกับร่างกายและหัวใจของเขา
>
>

## รูปลักษณ์

Blade เป็นชายชายผิวขาว ผมยาวสีดำปลายสีแดง นัยน์ตาสีแดง

เขาสวมเสื้อโค้ทสไตล์ตะวันออกที่ด้านนอกสีดำและด้านในสีแดง กางเกงสีเทา เสื้อคลุมปักด้วยสีทองและสีน้ำเงินเข้ม เขาคาดเข็มขัดสีดำควบคู่ไปกับการตกแต่งสไตล์เมทัลที่ต้นขาซ้ายของเขา นอกจากนี้เขายังสวมถุงมือสีดำ มีผ้าพันแผลพันรอบมือขวา แขนขวา ต้นขาขวา และมือซ้ายของเขา

## เรื่องราวของตัวละคร

### รายละเอียดตัวละคร

นักดาบผู้มอบร่างกายให้กับคมดาบ ไม่ทราบชื่อเดิม
ผู้ภักดีต่อ "ทาสแห่งโชคชะตา" และมีความสามารถในการรักษาตัวเองที่น่าสะพรึงกลัว
ผู้ต่อสู้ด้วยดาบโบราณ ซึ่งตัวดาบนั้นเต็มไปด้วยรอยแตกร้าว เช่นเดียวกับร่างกายและหัวใจของเขา

### เรื่องราวของตัวละคร 1

• *ปลดล็อกเมื่อตัวละครถึง Lv.20*

เขามองเห็นเพียงสีแดงฉาน ในปากมีรสหวานปนกลิ่นคาว แขนขาอ่อนล้าไร้เรี่ยวแรง
...ตัวเขาคงจะตายไปแล้ว

*"จำได้รึยัง?"*
เขาอ้าปากด้วยความงุนงง เสียงนั้นราวกับสัตว์ป่าที่ไร้อารยะ
เสียงในลำคอหยุดชะงัก วัตถุแข็งทื่อที่เย็นยะเยือกพุ่งทะลุร่างของเขา
เป็นเช่นนี้ซ้ำแล้วซ้ำเล่านับพันครั้ง

ช่างน่าแปลก ตอนที่ผิวหนังฉีกขาด เขากลับได้ยินเสียงอันแผ่วเบาของเอ็นและกระดูก ที่เชื่อมประสานกัน
ช่างน่าแปลก มีสัตว์ประหลาดกำลังถูกหล่อเลี้ยงอยู่ในร่างกายเขา แต่เขากลับอยากจะปล่อยให้มันเติบโตจนมีขนาดมหึมา
ช่างน่าแปลก เขาสิ้นศรัทธาที่จะมีชีวิตอยู่ต่อแล้ว แต่ร่างกายกลับฟื้นฟูตัวเองจนเป็นปกติ
ช่างน่าแปลกจริงๆ

ก่อนที่ดาบจะแทงทะลุร่างของเขาอีกครั้ง เขาก็จับดาบเล่มนั้นไว้ แล้วค่อยๆ ลุกขึ้น
*"จำได้รึยัง?"*
เขามองสบกับดวงตาสีแดงฉานของหญิงสาว แต่ในหัวยังคงว่างเปล่า
...เขาถูกแทงอีกครั้ง
*"จงจดจำรสชาติของความตายไว้ แล้วนำไปมอบให้พวกเขาซะ"*

สีแดงฉานจากก้นบึ้งดวงตาอาบย้อมขึ้นมาอีกครั้ง เขามองดาบบนพื้นที่ถูกใช้เพื่อเข่นฆ่าตัวเอง และพบว่ามันหักไปครึ่งหนึ่ง
*"ลุกขึ้นมา ให้ฉันฆ่านายอีกครั้ง"
"Blade"*

### เรื่องราวของตัวละคร 2

• *ปลดล็อกเมื่อตัวละครถึง Lv.40*

เขามองเห็นเพียงสีแดงฉาน ในปากมีรสหวานปนกลิ่นคาว แขนขาอ่อนล้าไร้เรี่ยวแรง
...ตัวเขาคงจะตายไปแล้ว

ชายหนุ่มผมดำสั่นสะท้านไปทั้งร่าง แต่กลับยังคงกำหอกไว้แน่น
เขาไม่มีเขามังกร และปฏิกิริยาก็ดูเด็กกว่าในความทรงจำ...
แต่เขาไม่มีทางลืมหอกเล่มนี้ และไม่มีทางลืมได้ว่า ภายใต้ดวงตาสีเขียวเข้มที่สงบนิ่งราวกับผิวทะเลสาบคู่นั้น ช่างโหดร้ายแค่ไหน
บาดแผลเริ่มสมานแล้ว เขากลอกตามองไปที่เด็กหนุ่ม
เด็กหนุ่มพลางตวัดหอกอีกครั้งโดยไม่ลังเล...

*"นั่นแหละ"*
คนที่เข่นฆ่าศัตรูจนหมด ก็คือนาย
คนที่กลบฝังร่างคนที่รักไปเพียงลำพัง ก็คือนาย
คนที่เกือบทำให้บ้านเกิดต้องพังพินาศ ก็คือนายอีกเหมือนกัน

เขาล้มลงไปอีกครั้ง
เด็กหนุ่มกุมบาดแผลไว้ แล้วค่อยๆ ถอยหลังจนหายไปจากสายตาของเขา
*"███ ก่อนที่ฉันจะได้เห็นวาระสุดท้ายของนายกับตา เราต้องได้เจอกันอีกแน่"*

### เรื่องราวของตัวละคร 3

• *ปลดล็อกเมื่อตัวละครถึง Lv.60*

เขามองเห็นเพียงสีแดงฉาน ในปากมีรสหวานปนกลิ่นคาว แขนขาอ่อนล้าไร้เรี่ยวแรง
...ตัวเขาคงจะตายไปแล้ว

สัตว์ประหลาดกลืนกินเขาอีกครั้ง แต่คราวนี้คนที่เขาเผชิญหน้าด้วยไม่ใช่ใครอื่น
เกราะสูงใหญ่นิ่งเงียบ เขาถูกกักให้อยู่ในอ้อมแขนนั้น ส่วนคนที่พูด ก็คือหญิงสาวที่สวมแว่นกันแดด

*"ฟังฉันนะ อันที่จริงฉันฆ่านายได้อีก ไม่งั้นก็จะไม่มีทางพานายกลับมาได้"*
เสียงของเธอนุ่มละมุนมาก แม้แต่สัตว์ประหลาดในร่างของเขา ก็ยังสงบลงเพื่อฟังเธอพูด
*"แต่ฉันไม่อยากทำอย่างนั้น"*
หญิงสาวก้มลงมากระซิบที่ข้างหูของเขา นั่นเป็นการแลกเปลี่ยนที่เขาไม่อาจปฏิเสธได้
*"พวกคุณต้องการอะไร?"
"ยังมีอะไรที่น่าสำราญใจไปกว่า การได้เห็นว่าผู้เป็นอมตะตายไปยังไงกับตาตัวเองอีกเหรอ? 'เขา' พูดแบบนี้น่ะ"*

เกราะสูงใหญ่คลายอ้อมแขนออก "โชคชะตา" อยู่ข้างหน้าแล้ว เขาจะไปพร้อมกับคนพวกนี้
*"ฟังฉันนะ Bladie ผ่อนคลายหน่อยเถอะ"
"ฟังฉันนะ นายไม่ต้องคิดอะไรทั้งนั้น"*
เขาพยักหน้า หญิงสาวเดินไปอยู่ข้างๆ เขา เธอแย้มยิ้ม แต่เขากลับรู้สึกว่ารอยยิ้มนั้นมันช่างดูเศร้าเหลือเกิน
เขาคิดว่า *"คงเพราะคนอื่นไม่อยู่ฟังเธอพูดจนจบล่ะมั้ง"*

### เรื่องราวของตัวละคร 4

• *ปลดล็อกเมื่อตัวละครถึง Lv.80*

เขามองไม่เห็นอะไรเลย

เขานึกถึงเรื่องเมื่อหลายสิบปีก่อน ที่ตัวเองขึ้นเรือสินค้ามายัง Xianzhou และชื่นชมในงานฝีมืออันแสนประณีตของที่นี่
ชายหนุ่มไม่กินไม่ดื่ม และรังสรรค์ผลงานไปตามแรงบันดาลใจอย่างเต็มที่ เขาได้สร้างวัตถุหายากขึ้นมานับร้อยอย่าง ซึ่งในบรรดาสิ่งของเหล่านั้น มีอยู่สี่ชิ้นที่มีชื่อเสียงมากที่สุด

ดาบ "Shard Sword" นั้นสมบูรณ์แบบไร้ที่ติ สีที่เคลือบเปล่งประกายเป็นสีโลหิตเงาวาว มีเพียงนักดาบที่แข็งแกร่งที่สุดใน Xianzhou เท่านั้น ที่จะสามารถอธิบายความหมายที่แท้จริงของดาบเล่มนี้ได้
จิ้งจอกสาวเคยยิงลูกธนูสามดอกพร้อมกันในยามวิกฤต แต่ก็ยังไม่ลืมบังคับ Starskiff และพูดคุยเฮฮากับคนอื่นไปด้วย
หนุ่มผมดำที่มีเขามังกร ใช้วิชาควบคุมสายน้ำมารักษาบาดแผลให้สหาย และในชั่วขณะต่อมาก็ได้ผสานสายน้ำเข้ากับตัวหอก แล้วพุ่งแทงศัตรูในชั่วพริบตา
ยังมีชายหนุ่มที่ชอบต่อปากต่อคำกับเขา และพอเห็น Devastator Glaive เล่มนี้เข้า ก็แย่งไปถือแล้วไม่ยอมปล่อยอีกเลย

ตอนนี้ ██ ได้ตายไปแล้ว เป็นการตายครั้งแรก และครั้งเดียว
แต่เขายังอยู่ที่นี่ หัวสมองที่ราวกับชายหนุ่มกำลังขบคิด และเขาก็จะครุ่นคิดไปชั่วนิรันดร์
เขาครุ่นคิดถึงสองมือของเขาที่ไม่ได้คล่องแคล่วอีกต่อไป มือทั้งสองข้างนั้นไม่อาจสร้างอาวุธใดๆ ได้อีกแล้ว
...แต่ทุกอย่างนี้ไม่ได้เกี่ยวข้องกับเขาเลย
นับตั้งแต่นี้ไป ร่างนี้จะเป็นเพียงแค่ "Blade" เท่านั้น

## Light Cone

สลับการมองเห็นคอลัมภ์:
ระดับดาวPath
มี **1** Light Cone ที่ตรงกับหมวดหมู่ที่เลือก:

## เบ็ดเตล็ด

* สามารถพบตัวของเขาได้ในภาพอาร์ตตัวละครของ Kafka
* สกิลต่อสู้ของ Blade รวมถึงเสื้อผ้าของเขามีเครื่องหมายของ "ดอกพลับพลึงแดง" หรือที่รู้จักในชื่อ *Lycoris radiata* โดยจะสามารถพบเห็นได้อย่างชัดเจนในพรสวรรค์ของเขา Shuhu's Gift หรือในท่าไม้ตายของเขา Death Sentence ดอกไม้นี้เป็นสัญลักษณ์ของความตายและวัฐจักรการเวียนว่ายตายเกิดในหลายประเทศทั่วเอเชีย โดยเชื่อว่ากันว่าดอกไม้นี้จะช่วยส่งดวงวิญญาณไปยังโลกหลังความตายและช่วยให้พวกเขาเดินทางไกลไปสู่การเกิดใหม่

### นิรุกติศาสตร์

* ชื่อในภาษาจีนของตัวละครนี้คือ 刃 *Rèn* ซึ่งมีความหมายว่า "ใบมีด"

## อ้างอิง

1. ↑ Honkai: Star Rail (25 พฤษภาคม 2022) พรีวิวตัวละคร (ฉบับพิเศษ) | Blade HoYoLAB สืบค้นเมื่อ 28 พฤษภาคม 2022